雕木工
作者：蘇籀
朝代：宋

paragraphs: 君不見嶧山高崖斯相蹟，棗木刻模真並失。
又不見深之袖手安國碑，帝悟百牛掀倒石。
秦唐二子皆有聲，何必今人不逾昔。
拙工礪器雕不已，印版傳書差可貴。
方趺圖首效碑影，穿鑿膠黏總紕纇。
鳳山之水生瓊玖，斲磨光澤堅而黝。
文章光艷照千古，玉牒萬金吁可剖。
刊劖四海多名手，何必區區鎸腐朽。